નડાલ સામે ડેલ પોટ્રોએ ૭-૬, ૬-૨થી પ્રથમ બે સેટ જીતી લીધા હતા. તે વખતે નડાલે કોણીની ઈજાને કારણે મેચમાંથી ખસી જવાનો નિર્ણય કર્યો હતો. નડાલે મેચ પડતી મૂકી તે પહેલાં બે વખત મેડિકલ ટાઇમ આઉટ લીધો હતો. નડાલે મેચમાંથી ખસી ગયા બાદ કહ્યું કે, મને અસહ્ય દુઃખાવો થઈ રહ્યો હતો જેને કારણે મેચમાં રમવું મુશ્કેલ બની ગયું હતું. મને મેચમાંથી ખસી જવું ગમતું નથી પરંતુ ઈજાને કારણે કોઈ છૂટકો નહોતો. આ સાથે ડેલ પોટ્રો નવ વર્ષ બાદ યુએસ ઓપનની ફાઇનલમાં પહોંચ્યો છે. આ પહેલાં ૨૦૦૯માં પોટ્રોએ રોજર ફેડરરને હરાવી યુએસ ઓપનનું ટાઇટલ જીત્યું હતું.